Fakta: Tungtvannsaksjonen Foto: Ukjent fotograf / Norsk Hydros fotosamling Ekspandér faktaboks Aksjonen mot Norsk Hydros anlegg ved Rjukan under den annen verdenskrig var et militært tiltak utført av Kompani Linge.

Produksjonen av tungtvann var av stor betydning for tysk atomforskning.

De første fallskjermsoldatene landet i området natten mellom 18. og 19. okt. 1942; Vemork-stasjonen ble ødelagt 27. feb. 1943.

Fergen Hydro ble senket på Tinnsjø 19. feb. 1944 med en last kalilut om bord, på vei til videreforedling til tungtvann i Tyskland; 14 norske sivile omkom.

Tungtvannsaksjonen er en av de mest berømte sabotasjeaksjoner under den annen verdenskrig. Den viste bl.a. hvordan målrettet sabotasje skåner sivilbefolkningen, sammenlignet med flyangrep.

Blant deltagerne var Jens Anton Poulsson, Knut Magne Haugland, Claus Helberg, Arne Kjelstrup, Joachim Rønneberg, Knut Haukelid, Kasper Idland, Fredrik Kayser, Hans Storhaug og Birger Strømsheim.

Aksjonen er filmatisert to ganger; den norske Kampen om tungtvannet (1948) og den amerikanske The Heroes of Telemark (1965).

NRK-serien «Kampen om tungtvannet» hadde premiere på NRK i januar 2015. Fakta: Store Norske Leksikon

Fakta om «Kampen om tungtvannet» Ekspandér faktaboks Dramaserie som går over seks episoder à 45 minutter.

Produsert av Filmkameratene for NRK.

Manus av Petter Rosenlund.

Budsjett på 75 millioner kroner.

Av disse er 11,7 millioner statlig støtte fra Norsk filminstitutt.

Serien er spilt inn i Praha, Oslo og i Telemark (Rjukan, Vemork, Gaustadråen, Mæl og Våer).

Hadde premiere på NRK1 søndag 4. januar 2015.

Allerede før de to første episodene av «Kampen om tungtvannet» fikk premiere på norsk TV, var serien solgt til utlandet.

Land som Belgia, Nederland, Luxembourg, Polen, Spania og USA hadde sikret seg rettigheter til den norske serien etter kun å ha sett fem minutter av krigsdramaet.

Nå opplyser SF, et av flere produksjonsselskap bak serien, at «Kampen om tungtvannet» er solgt til enda flere land, blant annet Danmark, Canada og Frankrike (se hele listen i egen faktaboks).

Les også: Dette er historien Hollywood har siklet etter

Ekstremt stor interesse

1 259 000 nordmenn så de to første episodene av «Kampen om tungtvannet» på søndag. Serien har fått gode anmeldelser og regissør Per-Olav Sørensen lover at serien blir drøyere og drøyere for hver episode.

«Kampen om tungtvannet» har flere utenlandske co-produsenter, handlingen foregår på flere språk og skuespillerne er både tyske, engelske, norske og danske.

– Vi vet at interessen er ekstremt stor. Ambisjonene har hele tiden vært internasjonale, fortalte regissør Per-Olav Sørensen under pressevisningen før jul.

Passer i et veletablert marked

IMPONERER: Mottagelsen her hjemme betyr nok ikke så mye i utlandet, men det vil nok imponere at 1, 3 millioner nordmenn så de to første episodene. Foto: Rushprint

Filmkritiker i Aftenposten og ansvarlig redaktør i Rushprint, Kjetil Lismoen, synes ikke det er særlig overraskende at serien er blitt solgt til utlandet på så kort tid.

– Det er vanlig for denne type TV-serier, som ikke bare omhandler krigen, men også den mest spennende og myteomspunne operasjonen under 2. verdenskrig. Serien passer inn i et veletablert marked. Den vil kanskje ikke vinne de gjeveste prisene, men den vil selge bra fordi den har en internasjonal standard og et veldig spennende tema, sier Lismoen til NRK.

Redaktøren mener det er vanskelig å si noe om hvor høy inntjeningen vil bli på utenlandssalgene.

– Det kommer an på avtalene. Produsenten i serien, John Jacobsen, produserte Max Manus for kino, der tjente man gode penger på kinobilletter. Å produsere TV-serier er ikke like innbringende, sier Lismoen.

Hør sersjant Claus Helberg fortelle om aksjonen

Bilder fra «Kampen om tungtvannet» Heisenberg, Elisabeth Heisenberg, General Fischer og Leeb (Christoph Bach, Peri Baumeister, Uwe Preuss og Robert Hunger-Bühler). Foto: Filmkameratene AS/Jiri Hanzl / Filmkameratene AS/Jiri Hanzl Rønneberg, Strømsheim, Storhaug, Idland, Kayser, Haukelid og Kristiansen (Tobias Santelmann, Ole christoffer Ertvaag, Endre Ellefsen, Eirik Evjen, Mads Sjøgård Pettersen, Frank Kjosås og Glenn Andre Kaada). Foto: Filmkameratene AS / Filmkameratene AS Rønneberg, Storhaug, Strømsheim, Poulsson, Kayser, Idland, Helberg, Skinnarland, Haugland, Haukelid og Kjelstrup (Tobias Santelmann, Endre Ellefsen, Ole Christoffer Ertvaag, Benjamin Helstad, Mads Sjøgård Pettersen, Eirik Evjen, Christian Rubeck, Rolf Kristian Larsen, Audun Sandem, Frank Kjosås og Torstein Bjørklund). Foto: Filmkameratene AS/Robert Holand / Filmkameratene AS/Robert Holand Strømsheim, Storhaug, Haukelid, Rønneberg, Kayser og Idland (Ole Christoffer Ertvaag, Endre Ellefsen, Frank Kjosås, Tobias Santelmann, Mads Sjøgård Pettersen og Eirik Evjen). Foto: Filmkameratene AS/Jiri Hanzl / Filmkameratene AS/Jiri Hanzl Rønneberg, Kjelstrup, Helberg, Poulsson, Haugland, Kayser og Strømsheim (Tobias Santelmann, Torstein Bjørklund, Christian Rubeck, Benjamin Helstad, Audun Sandem, Mads Sjøgård Pettersen og Ole Christoffer Ertvaag). Foto: Filmkameratene AS/Robert Holand / Filmkameratene AS/Robert Holand Fra episode fire av «Kampen om tungtvannet». Foto: Filmkameratene AS / Filmkameratene AS Strømsheim, Storhaug, Haukelid, Rønneberg, Kayser og Idland (Ole Christoffer Ertvaag, Endre Ellefsen, Frank Kjosås, Tobias Santelmann, Mads Sjøgård Pettersen og Eirik Evjen). Foto: Filmkameratene AS/Jiri Hanzl / Filmkameratene AS/Jiri Hanzl